**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 322/14-1**

**Podgorica, 14.03.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi XX br. UP II 322/14 od 12.12.2014. godine, radi poništaja rješenja Uprave za nekretnine PJ Podgorica br.958-101-1912/14 od 02.12.2014. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 29.12.2015. godine donio:

**R J E Š E NJ E**

Žalba se usvaja.

Poništava se rješenje Uprave za nekretnine PJ Podgorica br.958-101-1912/14 od 02.12.2014.godine.

Odobrava se pristup informaciji po zahtjevu XX br. 958-101-1912/14 od 12.06.2014.godine i obavezuje se Uprava za nekretnine PJ Podgorica da dostavi informaciju podnosiocu zahtjeva XX, i to kopiju rješenja na osnovu kojih su braća od stričeva XX i XX upisani kao vlasnici na zemljištvu kat parcela 292/4 i to: Rješenje br. 463-101-UP-1761/86 od 03.05.2001.godine, Rješenje eksproprijacione komisije posl.broj ek.1955/52; Ugovor o podjeli nepokretnosti Ov.br.4612/54; Dio popisnog bloka i posjedovni list br.491 KO Tološi; Registar eksproprijacija od posjednika sa početnim slovom prezimena „Z“; Dopis eksproprijacione komisije NOO Lješkopolje posl.broj.1955/52; Dopis mjesnog NOO Donja Gorica br.834; Zahtjev za povraćaj i obeštećenje ranijih vlasnika oduzetih nekretnina od 09.10.1998.godine; Zahtjev za povraćaj zemljišta od 03.02.1994.godine.

Obavezuje se XX da na ime troškovi postupka uplati 2,60 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Upravi za nekretnine PJ Podgorica.

**O b r a z l o ž e nj e**

Prvostepeni organ je postupajući po zahtjevu XX donio rješenje br. 958-101-1912/14 od 02.12.2014.godine kojim je odlučeno na način: “Odbija se kao neosnovan zahtjev XX u dijelu kojim se traži izdavanje vlasničkog ili posjedovnog lista na ime XX.“ U obrazloženju ožalbenog rješenja kaže da se podnosilac zahtjeva XX obratio prvostepenom organu dana 12.06.2014.godine radi izdavanja vlasničkog ili posjednovnog lista na ime XX, kao i odluka po kojima su njegova braća od stričeva XX i XX upisani kao vlasnici zemljišta, u svojim navodima tvrdeći da je njegov djed XX bio vlasnik zemljišta u mjestu „Slavnice-Lješkopoljski lug“ koje je bilo oduzeto 1960. godine, a u postupku vraćanja zemljište isto upisano na naprijed imenovane. Prvostepeni organ je u postupku po zahtjevu donio odluku pod brojem 958-101-1912/14 od 20.06.2014.godine kojim se dozvoljava pristup informacijama –dokumentima bliže označenim u prvom stavu izreke navedene odluke. U daljem, povodom blagovremeno izjavljene žalbe na označeno rješenje, Agencija za zaštitu ličnih podataka i slobodan pristup informacijama obratila se prvostepenom organu aktima broj: 6989/14 od 15.10.2014.godine, i broj 7839/14 od 24.11.2014.godine, radi izjašnjenja i donošenja odluke u dijelu koji se odnosi na izdavanje vlasničkog ili posjedovnog lista na ime XX. Postupajući po smjernicama i primjedbama sadržanim u pomenutim aktima Agencije, a uvidom u katastarsku evidenciju, i provjerom službenih podataka, prvostepeni organ je utvrdio da nijesu ispunjeni uslovi za slobodan pristup traženoj informaciji, to jeste za dostavljanje traženog posjedovnog lista, cijeneći u tom dijelu zahtjev kao neosnovan. Dalje se u obraloženju prvostepenog organa kaže da je u postupku po inicijalnom zahtjevu službeno lice geodetske struke ovog organa u izvještaju od 13.06.2014.godine zaključilo u bitnom da ne postoji niti jedan podataka da je XX bio upisan kao posjednik zemljišta u mjestu zvanom „Slavnice-Lješkopoljski lug“, te samim tim nema ni posjedovnih listova na njegovo ime. Uz izvještaj priložene su kopije zapisa i dokumentacije koje se nalaze u arhivi organa, a koje su dostavljene u prilogu pismena – dopisa, postupajući po ranijim zahtjevima broj: 958-101-3028/13; 958-101-98/13 i 958-101-948/13. Shodno navedenom, a kako se članovima 1,2 i 3 Zakona o slobodnom pristupu informacijama garantuju prava domaćih i stranih fizičkih i pravnih lica na ravnopravnost, jednakost i slobodan pristup informacijama u posjedu organa vlasti , to je zahtjev u dijelu kojim se traži izdavanje posjedovnog lista na ime XX ocijenjen kao neosnovan obzirom da ovaj državni organ faktički ne posjeduje traženu informaciju. Dalje, prvostepeni organ upućuje Agenciju za zaštitu ličnih podataka i slobodan pristup informacijama na čl.40 stav 2 Zakona o slobodnom pristupu informacijama po kojem postoji mogućnost da Agencija uputi inicijativu inspekciji koja je nadležna za kontrolu kancelarijskog poslovanja da utvrdi dali ovaj upravni organ posjeduje traženu informaciju. Pa se nadalje prvostepeni organ poziva na član 196 Zakona o opštem upravnom postupku, kojim je propisano da na osnovu odlučnih činjenica utvrđenih u postupku, organ nadležan za rješavanje donese rješenje o upravnoj stvari koja je predmet postupka, pa je u vezi sa tim odlučeno kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. Podnosilac žalbe navodi da se dana 23.12.2013.godine, 21.01.2014.godine i 12.06.2014.godine obraćao Upravi za nekretnine PJ Podgorica zahtjevom za slobodan pristup informacijama, ali da prvostepeni organ nije dostavio dokumentaciju. Žalilac navodi da je zahtijevao da mu se izda posjedovni list njegovog pokojnog đeda XX za zemljište u Lješkopoljskom lugu „Slavnice“ ili bilo koji dokument koji dokazuje da je on bio vlasnik. Pošto je od prvostepenog organa dobio rješenje da ne posjeduje bilo kakav dokument da je bio vlasnik tog zemljišta, a žaliocu nije dat odgovor ili obrazloženje zašto mu nijesu poslali dokumentaciju na osnovu koje je vraćena zemlja braći od strica žalioca XX. Žalilac napominje da je zemljište oduzeto 1960.godine. U daljem se navodi da se Upravi za nekretnine obratio zahtjevom 12.06.2014.godine u kojem je decidno zahtijevao dokumentaciju koja se odnosi na osnov sticanja, odnosno povraćaja zemlje u „Kokotsko polje“ i rješenja o posjedovanju navedenog zemljišta. Zemljište je , kako žalilac ističe, upisano u katastarskoj evidenciji na ime XX , kat.parcela broj 292/4 koju je kasnije otuđio, i na ime XX kat.pracela br.292/2 ( u prilogu je prvostepenom organu dostavio Rješenje br.463-101-UO-1751/86 od 03.05.2001.godine i list nepokretnosti br.442 na ime XX. Žalilac nadalje ističe da je žalbom na rješenje br.958-101-1912/14 od 20.06.2014.godine i urgencijom od 04.07.2014. godine od Agencije za zaštitu podataka i slobodan pristup informacijama zahtijevao da mu se izda dokumentacija na osnovu kojih papira je vraćena zemlja njegovoj braći od strica, ali da je Agencija izostavila da zatraži ovu informaciju u dopisu prema Upravi za nekretnine. Iz svega navedenog zahtijeva da se poništi Rješenje uprave za nekretnine PJ Podgorica br. 958-101-1912/14 od 02.12.2014.godine i da naloži pristup traženim informacijama.

Prvostepeni organ nije dostavio odgovor na žalbu br. 958-101-1912/14 od 12.12.2014. godine, ali je Agenciji za zaštitu ličnih podataka i slobodan pristup informacijama dana 26.11.2015.godine dostavio dopis br. 958-101-1912/14 od 02.11.2014.godine, u vezi akta Agencije broj 4343/15 od 10.07.2015.godine kojim se Agencija obratila Upravi za nekretnine PJ Podgorica radi dostavljanja dokumentacije potrebne za meritorno odlučivanje Agencije po žalbi XX pa je prvostepeni organ u ovom aktu naveo da je dokumentacija koja se tražila bila nedostupna iz razloga što je preuzeta od strane Uprave za nekretnine zbog digitalizacije. Prvostepeni organ je radi postupka meritornog odlučivanja dostavio dokumetaciju traženu zahtjevom i to :Rješenje eksproprijacione komisije posl.broj ek.1955/52; Ugovor o podjeli nepokretnosti Ov.br.4612/54; Dio popisnog bloka i posjedovni list br.491 KO Tološi; Registar eksproprijacija od posjednika sa početnim slovom prezimena „Z“; Dopis eksproprijacione komisije NOO Lješkopolje posl.broj.1955/52; Dopis mjesnog NOO Donja Gorica br.834; Zahtjev za povraćaj i obeštećenje ranijih vlasnika oduzetih nekretnina od 09.10.1998.godine; Zahtjev za povraćaj zemljišta od 03.02.1994.godine. Naime u dijelu što se tiče akata koji su osnov za povraćaj imovine XX kat.parcela br.292/2 i 292/32, prvostepeni organ ističe da ne posjeduje tražena dokumenta obzirom da je parcela 292/2 upisana na Radovana po osnovu ostavinskog rješenja ostavioca XX, a parcela 292/32 je nastala parcelacijom od dijela parcele 292/2 i sada je upisana na treće fizičko lice.

Nakon razmatranja spisa predmeta i navoda žalbe, Savjet Agencije nalazi da je žalba osnovana.

Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti.

Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom.

Članom 9 stav 1 tačka 2 Zakona o slobodnom pristupu informacijama propisano je da je informacija u posjedu organa vlasti faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja.

Članom 10 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. Pristup informacijama obuhvata pravo traženja i primanja informacija, bez obzira na svrhu i podatke koji su u njima sadržani.

Članom 13 Zakona o slobodnom pristupu informacijama je propisano da je organ vlasti dužan da fizičkom i pravnom licu koje traži pristup informaciji (u daljem tekstu: podnosilac zahtjeva) omogući pristup informaciji ili njenom dijelu koju posjeduje, osim u slučajevima predviđenim ovim zakonom.

Članom 32 Zakona o slobodnom pristupu informacijama propisano je da je organ vlasti dužan da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je poništio rješenje prvostepenog organa br. 958-101-1912/14 od 02.12.2014.godine zbog pogrešne primjene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Prvostepeni organ je tvrdio da nije u posjedu tražene informacije, međutim žalilac je naveo da ovaj organ po prirodi stvari i opisu posla u faktičkom posjedu mora imati tražene informacije. S obzirom da je dokumentacija bila privremeno nedostupna, tj.zadužena od strane Uprave za nekretnine radi procesa digitalizacije, poslije završetka procesa dokumentacija je ponovo postala dostupna i učinjena dostupna radi meritornog odlučivanja Savjetu Agencije koji je prvostepeni organ dužan dostaviti shodno članu 13 Zakona o slobodnom pristupu infrmacijama podnosiocu zahtjeva obzirom da ne postoje ograničenja pristupa traženim informacijama.

Savjet Agencije je izvršio uvid u dokumentaciju priloženu od strane prvostepenog organa a koja sadrži informaciju koja se traži zahtjevom, i to: Rješenje eksproprijacione komisije posl.broj ek.1955/52; Ugovor o podjeli nepokretnosti Ov.br.4612/54; Dio popisnog bloka i posjedovni list br.491 KO Tološi; Registar eksproprijacija od posjednika sa početnim slovom prezimena „Z“; Dopis eksproprijacione komisije NOO Lješkopolje posl.broj.1955/52; Dopis mjesnog NOO Donja Gorica br.834; Zahtjev za povraćaj i obeštećenje ranijih vlasnika oduzetih nekretnina od 09.10.1998.godine; Zahtjev za povraćaj zemljišta od 03.02.1994.godine. Uvidom u rješenje Rješenje br. 463-101-UP-1761/86 od 03.05.2001.godine je Uprave za nekretnine Pj Podgorica Savjeta Agencije je nesporno utvrdio da je prvostepeni organ u posjedu tražene informacije zahtjevom za slobodan pristup informacijama koji je isti dužan dostaviti podnosiocu zahtjeva kako je precizirano u samom dispozitivu rješenja.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 26 stranica, primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 2,60 EUR i to na ime kopiranja 1 stranice po utvrđenoj cijeni od 0,10 eura koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**